Peeping Tom (film)

***Peeping Tom*** (), na prostoru bivše Jugoslavije poznatiji pod naslovom ***Smrt u očima***, je britanski igrani film snimljen 1960. u režiji Michaela Powella, danas poznat kao jedno od najuticajnijih ostvarenja u žanru trilera i horora, iako je u vrijeme premijere bio predmetom žestokih kritika i stekao reputaciju jednog od najozloglašenijih filmova svog vremena.

Protagonist, koga tumači Karlheinz Böhm, je mladi fotograf koji, pod izgovorom pravljenja dokumentarnog filma snima žene prije nego što ih ubije nožem kako bi mogao izraz užasa na njihovim licima mogao zabilježiti na filmskoj vrpci. Radnja prikazuje kako se, ne znajući za njegovu mračnu opsesiju, sa njime sprijatelji djevojka iz susjedstva (čiji lik tumači Anna Massey) koja ga je slučajno uhvatila kako je špijunira kroz ključanicu.

Prije nego što je snimio *Peeping Tom*, Powell je, zahvaljujući dugoj i plodnoj suradnji sa Emericom Pressburgerom, uživao status komercijalno najuspješnijeg i među kritičarima najuglednijeg britanskog režisera. Nakon premijere je, međutim, *Peeping Tom* bio gotovo jednodušno napadanut od strane kritike koga ga je nazvala "bezvrijednim" i "dostojnim gađenja", a što se kasnije odrazilo i na publiku. Velikim dijelom je problem predstavljao i sadržaj, koji je zbog miljea u kome se radnja događa - što uključuje tada poluilegalne studije za erotsku fotografiju - koristio za tadašnje stanarde prilično eksplicitne elemente filmske erotike, kao i par scena eksplicitne filmske golotinje, koje su kasnije, na zahtjev cenzora, bile izbačene i danas se smatraju izgubljenim. Daleko je više u oči upadalo to što je protagonist seksualno poremećen, ali i što se najvećim dijelom radnja prikazuje i iz njegove perspektive, odnosno što je prikazan sa određenim simpatijama. Iako će Powell tokom sljedećih godina snimiti još nekoliko filmova, smatra se da mu je *Peeping Tom* praktički okončao karijeru.

1970-ih se, međutim, *Peeping Tom*, nakon što su drugi filmaši pomakli granice "dopuštenog" sadržaja, među dijelom kritike, ali i filmofilima, počeo promatrati drugim očima, te je počeo sticati pohvale i kult status. Brojni su autori pronašli velike sličnosti sa Hitchcockovim *[[Psycho]]m*, te su navodili kako je Hitchcock Powellovu sudbinu izbjegao zato što je uznemirujući sadržaj servirao u nešto prihvatljivijem crno-bijelom filmu.

## Uloge
* Carl Boehm ... Mark Lewis
* Moira Shearer ... Vivian
* Anna Massey ... Helen Stephens
* Maxine Audley ... Mrs. Stephens
* Pamela Green ... Milly, model
* Brenda Bruce ... Dora
* Miles Malleson ... Stariji mušterija
* Esmond Knight ... Arthur Baden
* Martin Miller ... Dr. Rosan
* Michael Goodliffe ... Don Jarvis
* Jack Watson ... Glavni inspektor Gregg
* Shirley Anne Field ... Diane Ashley
* Michael Powell ... A.N. Lewis
* Columba Powell ... Mladi Mark Lewis
* John Barrard ... Mali čovjek (van špice)

## Reference

## Vanjske veze
* 
* 
* . Full synopsis and film stills (and clips viewable from UK libraries).
* Reviews and articles at Powell & Pressburger Pages.
*Scorsese interview talking about Michael Powell and Peeping Tom
* ''The Independent'' article 18 June 2010, 50th anniversary classics feature article
* On set with Michael Powell by Pamela Green.  Essay